የሱዳን ኃይል በተጠናከረ ሁኔታ ወደ ኢትዮጵያ ድንበር እየተስፋፋ መሆኑን የውጭ ጉዳይ ሚኒስቴር አስታወቀ
በጋዜጣው ሪፖርተር አዲስ አበባ፦
የሱዳን ኃይል በተጠናከረ
ሁኔታ ወደ ውስጥ
እየተስፋፋ መሆኑን የውጭ
ጉዳይ ሚኒስቴር አስታወቀ።
ኢትዮጵያ ግን አሁንም
ችግሩን በዲፕሎማሲ ለመፍታት
እየሠራች መሆኑን ገለጸ።የውጭ
ጉዳይ ሚኒስቴር ቃል
አቀባይ አምባሳደር ዲና
ሙፍቲ በወቅታዊ ጉዳይ
ላይ ትናንት በሰጡን
መግለጫ እንዳስታወቁት፣ የሱዳን
ኃይል በተጠናከረ እና
ስምምነቶችን ባላከበረ መንገድ
ወደ ውስጥ እየተስፋፋ
ነው ። ኢትዮጵያም
ችግሩን በሰላማዊ መንገድ
ለመፍታት ያላቋረጠ ጥረት
እያደረገች ነው።የኢትዮጵያና ሱዳን ድንበር ከ100 ዓመት በፊት ከተደረገው የድንበር ስምምነት በኋላ በአውሮፓዊያኑ አቆጣጥር 1972 በሁለቱ አገሮች ዳግም ድንበሩን ለማካለል የጋራ ኮሚቴዎች ተቋቁመው እንደነበር አስታ ውሰዋል። በ1972ቱ ስምምነትም የድንበር ማካለል ሥራው እልባት እስኪያገኝ ከ100 ዓመት በፊት በነበረው ድንበር እንዲቆዩ ስምምነት ላይ መደረሱን ያስታወሱት አምባሳደሩ፣ ስምምነቱም በአፍሪካ ህብረትና በመንግሥታቱ ድርጅት ጽህፈት ቤቶች ተቀምጦ እንደሚገኝ አስታውቀዋል።በሱዳን በኩል ከዓመታት በፊት የተደረሰውን ስምምንት በመጣስ ዓለም አቀፍ ህግን የሚጥስ፣ ሁለቱን አገሮች የማይጠቅምና በሌሎች ኃይሎች የሚገፋ ህገ ወጥ እንቅስቃሴ ውስጥ እንደምትገኝ ገልጸዋል። በተለያዩ ጊዜያት በጋራ ድንበር ኮሚሽን ወደተጀመሩ የድንበር ማካለል ሥራዎች በመመለስ የሁለቱን አገራት የድንበር ችግር በሰላም መፍታት በኢትዮጵያ በኩል ቅድሚያ የሚሰጠው እንደሆነም አመልክተዋል።የኢትዮጵያና ሱዳን ሕዝቦች ረጅም ታሪካዊ ግንኙነት ያላቸው በመሆናቸው የጋራ ዕድገት እንጂ ጦርነት እንደማይ ፈልጉም የጠቆሙት አምባሳደር ዲና ፣ በአንፃሩ ሱዳን በድንበር አካባቢ አሁንም በተጠናከረ ሁኔታ ጦሯን እያንቀሳቀሰች እንደሆነ አመልክተዋል፡፡ ነገሮች መፍትሔ የማያገኙ ከሆነ ግን ትዕግስቱ ገደብ እንደሚኖረው አስታው ቀዋል። የሱዳን ጦር የኢትዮጵያን ድንበር ጥሶ በመግባት እያደረገ ያለውን ሕገ ወጥ እንቅሰቃሴ ኢትዮጵያ መታገሷ ከፍርሐት ሳይሆን “የሌሎችን ኃይሎች የጨዋታ ካርድ ላለመምዘዝ ነው” ብለዋል። ኢትዮጵያና ሱዳን ወደ ግጭት እንዲገቡ በማድረግ የፖለቲካ ትርፍ ለማግኘት የሚሰሩ የሦስተኛ ወገኖች ፍላጎት እንዳለ ያመለከቱት አምባሳደሩ። ኢትዮጵያ ችግ ሩን በውይይት ከመፍታት ባሻገር የጦርነት አማራጭ እንደማትጠቀም አስ ታውቀዋል።ኢትዮጵያ ቀጣናውን የማተራመስ ፍላጎት በመኖሩ ችግሩ በንግግር ብቻ እንዲፈታ በትዕግስት እየሠራች መሆኑንም ያስታወቁት አምባሳድር ዲና ፣ ኢትዮጵያ በተለያዩ ጊዜያት ከውጭ ኃይሎች ጋር ጦርነት ብታደርግም ጦርነት ትርፍ እንደሌለው ትረዳለች ብለዋል። ኢትዮጵያን ወደ ትርምስ በማስገባት ልማቷን አንዳትቀጥል በተለይም የህዳሴ ግድብ እንዲስተጓጎል የሚሹ ኃይሎች እንዳሉ ያመለከቱት አምባሳደር ዲና ፣ ኢትዮጵያ ሁሌም በዲፕሎማሲ እንጂ በጦርነት ችግሮች ይፈታሉ የሚል እምነት እንደሌላት ገልጸዋል። ከጀርባ የሚገፉ ወገኖችን ካርድ እንደማትጫወትም አረጋግጠዋል። በአፍሪካ ህብረት በኩል ዳግም የተጀመረው የህዳሴ ግድብ የሦስተዮሽ ድርድር ግብጽ የማደራደሪያ ሰነዱን ውድቅ ብታደርገውም በእስከአሁኑ ድርድር የነበሩ አንድነትና ልዩነቶች እንዲቀርቡ ላለፈው እሁድ ቀጠሮ እንደነበር አስታውሰዋል።በዚህም በአደራዳሪው አካል በተሰየሙ ባለሙያዎች የቀረበው ሰነድ ላይ በሦስቱ አገሮች ሚኒስትሮች ውይይት መደረጉን፤ በመጨረሻም ሱዳን ከአፍሪካ ኤክስፐርቶች ጋር በግል መደራደር አለብኝ ማለቷን አምባሳደሩ ገልጸዋል።ከዚህ ባለፈም ግብፅ እና ሱዳን ሆን ብለው የህዳሴ ግድብ የሦስትዮሽ ድርድር እንዲጓተት እያደረጉ መሆኑን ያመለከቱት ቃል አቀባዩ ፣ ሁለቱ ሀገራት ጉዳዩ በአፍሪካ ህብረት መፍትሔ እንዳያገኝ እየሠሩ ነው ብለዋል። ጉዳዩ ከተቻለ ወደ ጸጥታው ምክር ቤት እንዲያመራ ካልሆነም ቀጣይ የአፍሪካ ህብረት ሊቀመንበር እስከሚቀየር ድረስ የመጠበቅ አካሄድ እየተከተሉ እንደሆነም ጠቁመዋል። ኢትዮጵያ ግን አሁንም ቢሆን ሦስቱም አገራት አሸናፊ የሚሆኑበት የአፍሪካን ጉዳይ በአፍሪካ ለመፍታት በአፍሪካ ህብረት ድርድር ዳር እንዲደርስ የጸና አቋም እንዳላት አስታውቀዋል። ምክትል ጠቅላይ ሚኒስትርና የውጭ ጉዳይ ሚኒስትር ደመቀ መኮንን ኢትዮጵያ በሰሜን ኢትዮጵያ ከህግ ማስከበር በኋላ እያደረገች ያለችውን የመልሶ ግንባታና ሰብዓዊ ዕርዳታ አቅርቦት በተመለከተ ለውጭ ማህበረሰብ ማብራሪያ ስለመስጠታቸውም አምባሳደር ዲና በጋዜጣዊ መግለጫቸው አንስተዋል።አዲስ ዘመን ጥር 5 ቀን 2013  ዓ.ም 